Мясцовыя хлопчыкі за пару мятых тысячных купюр раскажуць вам мясцовыя байкі і назавуць імёны тых, у гонар каго па парках расстаўлены нешматлікія статуі. Можна пакатацца на катамаране па ставах ды пафатаграфаваць сілуэт радзівілаўскага палацу, над якім узвышаецца дзіўнаватае навершша вежы. Павел Латушка, які паабяцаў нашчадкам Радзівілаў замяніць яго на больш густоўнае і адпаведнае стылю замка, слова свайго пакуль не стрымаў.